Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 404

c) Gyakorlati vizsga részei és időtartama A gyakorlati vizsga két részből áll: — Megelőző vizsgafeladat A szakmai gyakorlat terhére szervezett 30 gyakorlati képzési napig tartó — értékelt — szakmai munka végzése. A szakmai gyakorlat és a megelőző gyakorlati vizsga csak a Nemzeti Család- és Szociálpolitikai Intézet által kijelölt, azon intézményekben szervezhető, amelyek rendelkeznek a csecsemő- és kisgyermekgondozó szakképesítés szakmai és vizsgáztatási követelményeiben rögzített feladatok teljesítéséhez szükséges személyi és tárgyi feltételekkel. A megelőző szakmai gyakorlat lebonyolításának és dokumentációinak elkészítésére vonatkozó szakmai szempontokat a csecsemő- és kisgyermekgondozó szakképesítés Központi programja tartalmazza. — Vizsgabizottság előtt elvégzett feladat A vizsga helye lehet a tanbölcsőde vagy demonstrációs terem. A vizsgabizottság előtti gyakorlati záróvizsgarész tételeit a szakmai vizsgát szervező intézmény állítja össze a mindennapos aktuális gondozói feladatokból, gondozásinevelési, szervezési és dokumentációs feladatokból. A gyakorlati vizsga tételsorát a képző intézmény állítja össze. Az összeállított tételsort a vizsga előtt hat hónappal a képző intézmény jóváhagyásra elküldi a Nemzeti Családés Szociálpolitikai Intézet Szakképzési Osztályára. A bizottság előtti gyakorlati vizsgát a szakmai gyakorlat utolsó hetében kell szervezni. A feladat elvégzésére fordítható időtartamot — a feladat jellegétől, időigényességétől függően — a vizsgabizottság határozza meg.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes